মহিলাদের একদিনের আন্তর্জাতিক
মহিলাদের একদিনের আন্তর্জাতিক (ওডিআই) মহিলাদের সীমিত ওভারের ক্রিকেট খেলার একটি স্তর। পুরুষদের ক্রিকেটের সাথে মিল রেখে খেলায় উভয় দল ৫০ ওভার বোলিং করে থাকে। ১৯৭৩ সালে ইংল্যান্ডে অনুষ্ঠিত প্রথম মহিলাদের বিশ্বকাপের মাধ্যমে প্রথমবারের মতো মহিলাদের ওডিআই অনুষ্ঠিত হয়েছিল। ঐ খেলায় স্বাগতিক ইংল্যান্ড ক্রিকেট দল আন্তর্জাতিক একাদশকে পরাজিত করে।
শ্রীলঙ্কা জাতীয় মহিলা ক্রিকেট দল
শ্রীলঙ্কা মহিলা ক্রিকেট দল আন্তর্জাতিক ক্রিকেট অঙ্গনে শ্রীলঙ্কার প্রতিনিধিত্বকারী জাতীয় মহিলা ক্রিকেট দল। বর্তমানে দলের অধিনায়কের দায়িত্ব পালন করছেন শশীকলা শ্রীবর্ধনে। ২৫ নভেম্বর, ১৯৯৭ তারিখে কলম্বোর সিংহলীজ স্পোর্টস ক্লাব মাঠে অনুষ্ঠিত নেদারল্যান্ডস দলের বিপক্ষে সর্বপ্রথম ক্রিকেট খেলায় অংশগ্রহণ করে। দলের সেরা ফলাফল হিসেবে রয়েছে ২০১৩ সালের মহিলাদের বিশ্বকাপে ৫ম স্থান অধিকার করা।